Diari Oficial de la Generalitat Valenciana


Sumari del DOGV 2683, del 07-02-1996 (1996/837426)

DECRET 16/1996, de 5 de febrer, del Govern valencià, pel qual es modifica el Reglament Orgànic i Funcional de la Conselleria d'Administració Pública.
-----------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1996/02/05/16/dof/vci/html**

### Dades del document

Número de DOGV
:   2683

Data del DOGV
:   07-02-1996

Secció del DOGV
:   DISPOSICIONS GENERALS

Número del document
:   1996/837426


Data del document
:   05-02-1996

Organisme emissor
:   Conselleria d'Administració Pública

Tipus de document
:   Decret

Anàlisi jurídica

DECRET 16/1996, de 5 de febrer, del Govern valencià, pel qual es modifica el Reglament Orgànic i Funcional de la Conselleria d'Administració Pública.   
El vigent Reglament Orgànic i Funcional de la Conselleria d'Administració Pública va ser aprovat mitjançant el Decret 210/1995, de 24 de juliol, del Govern valencià.  
El Decret 27/1995, de 26 de desembre, del president de la Generalitat Valenciana, va adscriure a la Conselleria d'Administració Pública les funcions que anteriorment eren competència de la Conselleria de Treball i Afers Socials sobre la gestió del Programa de Cooperació Internacional al Desenvolupament, la convocatòria de les diferents subvencions que en el marc de l'esmentat programa es realitzen, la resolució d'aquestes i la planificació i el seguiment de les actuacions, i la comissió executiva i el consell assessor per a l'aplicació de l'esmentat programa.  
Per tot això, d'acord amb el que estableixen els articles 35.f) i 70 de la Llei 5/1983, de 30 de desembre, de Govern valencià, a proposta del conseller d'Administració Pública, i després de la deliberació prèvia del Govern valencià, en la reunió del dia 5 de febrer de 1996,  
DECRETEM  
Article 1  
L'article 37 del Decret 210/1995, de 24 de juliol, queda redactat de la manera següent:  
«La Direcció General de Coordinació Institucional i Secretariat del Govern és el centre directiu de l'Administració de la Generalitat Valenciana a què correspon coordinar les relacions entre el Govern valencià i les Corts Valencianes, i també les competències en matèria d'administració i règim local, la coordinació legislativa entre els diferents departaments de la Generalitat Valenciana i les relatives a la cooperació internacional al desenvolupament.  
De manera especial li corresponen les següents:  
a) La comunicació entre el Govern valencià i les Corts Valencianes; la preparació, el desplegament i el seguiment dels projectes legislatius del Govern valencià, i la coordinació i l'assistència continuada en les matèries d'índole parlamentària.  
b) El suport tècnic i administratiu al conseller en les funcions de secretari del Govern valencià.  
c) La coordinació entre els diferents departaments i unitats de l'administració de la Generalitat Valenciana, i també la coordinació del Programa de Cooperació Internacional al Desenvolupament.  
L'execució i el desplegament de les propostes d'actuació aprovades per la comissió executiva per a l'aplicació del programa de cooperació en els països en vies de desenvolupament, i amb aquesta finalitat coordinarà les competències dels diversos departaments amb atribucions en aquesta matèria.  
d) L'estudi, l'informe i la resolució dels assumptes en matèria de règim jurídic, personal, organització, béns i serveis de les entitats locals, en el marc del que disposa l'Estatut d'Autonomia de la Comunitat Valenciana i la legislació sobre règim local».  
Article 2  
L'article 40 del Decret 210/1995, de 24 de juliol, queda redactat de la manera següent:  
«El Gabinet de Coordinació Interdepartamental té atribuïdes les funcions següents:  
a) La coordinació dels diferents departaments i les unitats de l'administració de la Generalitat Valenciana, i també l'elaboració i la preparació de la informació tècnica necessària per a facilitar la presa de decisions del Govern valencià; la infraestructura administrativa i la secretaria de totes les comissions interdepartamentals i de les comissions delegades del Govern valencià que, si escau, es constituiran, i el seguiment i la coordinació d'aquelles matèries de caràcter sectorial quan no estiguen expressament atribuïdes a unes altres comissions delegades o interdepartamentals.  
b) La gestió del programa de cooperació internacional al desenvolupament, la convocatòria de les diferents subvencions que en el marc de l'esmentat programa es realitzen, la tramitació d'aquestes i la planificació i el seguiment de les actuacions.  
c) La gestió de les competències de la Direcció General en matèria de règim jurídico-pressupostari dels convenis que subscriga la Generalitat Valenciana.  
d) La constitució, l'explotació i el manteniment de la base de dades legislativa de la Generalitat Valenciana».  
DISPOSICIó ADDICIONAL  
Totes les referències a la Conselleria i conseller de Treball i Seguretat Social contingudes en la normativa vigent reguladora de la cooperació amb els països en vies de desenvolupament, hauran d'entendre's fetes a la Conselleria i conseller d'Administració Pública.  
DISPOSICIó TRANSITòRIA   
 S'integren en la Conselleria d'Administració Pública els recursos humans i econòmics que es requerisquen per a la gestió de les noves competències, i s'autoritza els consellers d'Economia i Hisenda i d'Administració Pública perquè, en l'àmbit de les atribucions seues, adopten els actes i les mesures necessaris per a dur a terme el que disposa aquest decret.  
DISPOSICIONS FINALS  
Primera  
El conseller d'Administració Pública dictarà aquelles disposicions reglamentàries que siguen necessàries per al desplegament i l'aplicació del que disposa aquest decret.  
Segona  
Aquest decret entra en vigor l'endemà de la publicació en el Diari Oficial de la Generalitat Valenciana.  
València, 5 de febrer de 1996  
El president de la Generalitat Valenciana,  
EDUARDO ZAPLANA HERNáNDEZ-SORO  
El conseller d'Administració Pública,  
JOSÉ JOAQUíN RIPOLL SERRANO


Còpia Permalink ELI